Dominik Duka

Jaroslav Václav Duka (Hradec Králové, 1943ko apirilaren 26a – Praga, 2025eko azaroaren 4a), Dominik erlijio-izena zuena, txekiar kardinala izan zen.

Errementari ikastuna izan zen, 1962 eta 1964 bitartean soldadutza egin aurretik. 1969an Predikarien Ordenan sartu zen eta 1970ean apaiz ordenatu zuten. 1975ean, Txekoslovakiako gobernu komunistak apaiz izateko baimena kendu zion Dukari, eta Duka 1989ra arte aritu zen diseinatzaile lanetan Pilsengo Škoda fabrikan. Bitartean, isilpean fraide domingotarra izaten segitu zuen, eta 1979an, Varsoviako Teologian lizentziatu. 1981 bitartean, Pilsen kartzelan egon zen eta han Václav Havelekin bat egin zuen. Espetxean meza klandestinoak egin zituen.

1998an, Hradec Královéko apezpiku izendatu zuten eta 2010ean, Pragako artzapezpiku. Benedikto XVI.a aita santuak Duka kardinal izendatu zuen, eta horrek hautesle gisa parte hartu zuen 2013ko konklabean.

Kategoria:Hradec Králové eskualdeko jendea
Kategoria:Txekiar Errepublikako katolikoak
Kategoria:Domingotar fraideak
Kategoria:Benedikto XVI.ak sortutako kardinalak
Kategoria:Ohorezko Legioko zaldunak
Kategoria:Pragan hildakoak